การรักษาสุขภาพของผู้ที่เป็นโรคอ้วน ต้องเสียค่าใช้จ่ายเป็นจำนวนมาก
ผลการศึกษาใหม่บ่งชี้ว่า ขณะที่โรคอ้วนกำลังเป็นปัญหามากขึ้นในสหรัฐนั้น คนที่เป็นโรคนี้ต้องสิ้นเปลืองค่าใช้จ่ายในการรักษาสุขภาพเป็นเงินจำ
คนอเมริกันวัยผู้ใหญ่ราว2 ใน 3 และเด็กราว 1 ใน 5 มีน้ำหนักตัวเกินระดับที่แพทย์จัดว่าถูกสุขลักษณะหรือเป็นโรคอ้วน คนเหล่านี้มักสุขภาพไม่ค่อยดีปัญหานี้กำลังมีมากขึ้นเรื่อยๆ ในสหรัฐในอัตราที่รวดเร็วผู้อำนวยการศูนย์ควบคุมโรคของสหรัฐกล่าวว่าอัตราคนเป็นโรคอ้วนในสหรัฐในคนรุ่นที่ผ่านมาเพิ่มขึ้นเกือบเท่าตัว การศึกษาวิจัยที่ออกเผยแพร่ในสัปดาห์นี้ประมาณว่า โรคอ้วนทำให้สิ้นค่าใช้จ่ายด้านการแพทย์เพิ่มพิเศษขึ้นมาปีละราว 140,000ล้านดอลล่าร์ โดยเฉลี่ยแล้ว คนที่เป็นโรคอ้วนเสียค่าใช้จ่ายในการรักษาสุขภาพมากกว่าคนน้ำหนักปกติราวปีละ1,500 ดอลล่าร์ นักวิจัยที่สถาบันวิจัย RTI International ในรัฐนอร์ธคาโรไลนา กล่าวว่าค่าใช้จ่ายโดยเฉลี่ยในการรักษาสุขภาพของคนน้ำหนักตัวปกติจะอยู่ในราวปีละ 4,700ดอลล่าร์ และสำหรับคนเป็นโรคอ้วนจะตกราวปีละ 6,400 ดอลลาร์ซึ่งนับว่าเป็นภาระหนักในด้านการเงิน นายแพทย์ Thomas Friedman ผู้อำนวยการศูนย์ควบคุมและป้องกันโรคของสหรัฐกล่าวว่านอกเหนือไปจากเรื่องค่าใช้จ่ายสูงแล้ว ยังมีเรื่องของความทุพลภาพ ความทรมานเนื่องจากน้ำหนักตัวและการเสียชีวิตก่อนถึงวัยด้วยซึ่งเขาเห็นว่า สังคมจำเป็นจะต้องดำเนินงานมากขึ้นเพื่อแก้ปัญหานี้ ผู้เชี่ยวชาญจำกัดความ"โรคอ้วน" [Obesity]โดยถือตามดัชนีมวลสารของร่างกายหรือ BMI [Body Mass Index]ในระดับ 30 หรือสูงกว่านั้น ยกตัวอย่าง คนที่หนัก 100 กิโลกรัม มีส่วนสูง 180เซ็นติเมตร ดัชนีมวลสารของร่างกายหรือ BMI จะอยู่ในระดับ 31ซึ่งจัดว่าเป็นโรคอ้วน ผู้เชี่ยวชาญที่สถาบันวิจัยRTI International กล่าวว่าค่าใช้จ่ายที่เพิ่มขึ้นในการบำบัดรักษาของคนอเมริกันสูงอายุนั้นเนื่องมาจากมีการใช้ยาตามใบสั่งแพทย์มากขึ้น ขณะที่คนเป็นโรคอ้วนมักเป็นโรคเรื้อรังรวมทั้งโรคเบาหวาน ที่ต้องการการบำบัดรักษาเพิ่มขึ้น และต้องเสียค่าใช้จ่ายสูงขึ้นในการรักษาสุภาพรายงานการศึกษาใหม่ระบุว่า ค่าใช้จ่ายดังกล่าวสูงขึ้นเกือบเท่าตัวในระยะ 10ปีที่ผ่านมา Erik Finkelstein แห่งสถาบันวิจัย RTI International ผู้เสนอรายงานนี้กล่าวว่า ทางเดียวที่จะประหยัดหรือลดค่าใช้จ่ายในการรรักษาสุขภาพในอนาคตก็คือการพยายามลดการเป็นโรคอ้วน และอาการด้านสุขภาพต่างๆ ที่เกี่ยวโยงกับโรคอ้วนโดยการควบคุมอาหาร และการออกกำลังกาย William Dietz หัวหน้าแผนกโรคอ้วนของศูนย์ควบคุม และป้องกันโรคของสหรัฐกล่าวว่า วิธีต่างๆในการป้องกันโรคนี้ ได้แก่ การเลือกอาหารและเครื่องดื่มที่ถูกสุขลักษณะส่งเสริมการออกกำลังกาย ตลอดจนการสร้างชมรมส่งเสริมการออกกำลัง เป็นต้น มีการเสนอรายงานการวิจัยนี้ในการประชุมระดับชาติเกี่ยวกับการควบคุมและป้องกันโรคอ้วนครั้งแรกของศูนย์ควบคุม และป้องกันโรคของสหรัฐที่กรุงวอชิงตันในสัปดาห์นี้